**Eliberare**

*Lucia Stefanovici*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dedicată domnului Emanuel Tânjală

Ciudată Grecia din care vii

şi felul în care te însoţeşti tu cu

drumul.

Ciudată viaţa pe care o scrii

cu tine însuţi

unul şi Unu.

Ciudată descriere de mitologii

sub umbre de ceară căzându-ţi,

curgându-mi,

ciudate iubiri sinilii

cu mâini-răsărinduri.

Ciudată şi pălăria mea şi tutunul

peste ciudatele hărţii rotunduri,

când poarta de rai îşi visează cătunul,

ca leul Iudeii,

îţi pare,

îţi Unu.